Skolereformen har fejlet fatalt, og det er på høje tid at give folkeskolen større frihed | Information\nDe Radikale fortryder folkeskolereformen og lover folkeskolen mere frihed. Arkivfoto fra Gram Skole.\nDet er erkendelsens tid i De Radikale.\nOtte år efter skolereformen trådte hos kraft, indrømmer De Radikales leder, Sofie Carsten Nielsen, i Berlingske, at »vi fejlede miserabelt«, og taler om »det største politiske svigt, vi har set.« Det er store ord, men på tide, at De Radikale, som historisk er lærernes og skolens parti, melder ud, hvor de står i forhold til reformen. For blå blok, SF og regeringen har allerede længe været ude med ønsker om større frihedsgrader til skolen.\nSelv om De Radikale ikke ønsker sig en ny stor reform af skolen, lægger partiet op til markante ændringer i sit nye skoleudspil. Skolen skal frigøres fra både kanonlister, nationale test, lange skoledage og vurderinger af uddannelsesparathed. Derudover vil midterpartiet finde fire milliarder kroner om året til at sikre lærerdækningen, flere pædagoger i fritidstilbuddene, en bedre læreruddannelse og en øget trivsel og faglighed hos eleverne.\n11. august, 2021 - 07:38\nStaten skal i det hele taget snarere være garanten for kvalitet i institutionerne, som det var engang. Flere penge skal ud til kommunerne, regionerne skal halveres og have skatteudskrivning.\nSøren Kristensen, Steen K Petersen, Susanne Kaspersen, Helle Walther, Torben Skov og Eva Schwanenflügel anbefalede denne kommentar\n11. august, 2021 - 08:02\nHørte i P1-morgen, at Holbæk og Esbjerg var i gang med forsøg , hvor skolerne havde fået større frihed. Fx var skoledagen nedsat og derfor var der flere der kunne få 2 lærer til at hjælpe med undervisningen i klasserne.\nSå der er allerede ved at sek et opblødning.\n11. august, 2021 - 09:37\nEndnu engang ser man ikke skoven for bare træer. Den forfejlede skolereform udspringer af samme ånd, som for nogle år siden førte til de lige så forfejlede gymnasie- og universitetsreformer samt de de lige så forfejlede invasioner af Afghanistan og Irak. Og hvad er det for en ånd? Tja, jeg vil mene, at det drejer sig om en farceagtig opdatering af den faustiske ånd, som forleder mange - især protestanter - til at reformere (og invadere)sig til frelsen.\nSkal man gå til ondets rod, bør man grundigt gennemtænke, hvad dansk selvforståelse hviler på.\nFor Danmark var krigen i Afghanistan et identitetspolitisk projekt, hævdede Ole Wæver for nogle dage siden her i Information. Det er rigtigt set. Også de mange uddannelsespolitiske reformer er identitetspolitiske projekter, der i årtier har hentet deres næring i en Gott mit uns thatcheriansk-reaganisme, der er frelst, frelsende samt dybt historieløs.\nInger Pedersen, Lars Løfgren, Steen K Petersen, Steen Bahnsen, Susanne Kaspersen, Torben Skov, Eva Schwanenflügel, Jan Nielsen, Steffen Gliese og Christian Bruun anbefalede denne kommentar\n11. august, 2021 - 12:50\nOg man har mistet mange erfarne lærere der stoppede pga reformen.\nSteen K Petersen, Dorte Johannsen, Peter Høivang, Steffen Gliese, Henny Stouby og Eva Schwanenflügel anbefalede denne kommentar\nKontrol af kontrol osv. lammer alt initiativ og engagement som vi lever af og med. Tillid er billigere, opløftende bedre og udvikler selvstændighed tanker og forhandlings evne.\nDorte Johannsen, Pietro Cini, Steen Bahnsen, Susanne Kaspersen, Peter Høivang, Steffen Gliese og Eva Schwanenflügel anbefalede denne kommentar\n11. august, 2021 - 12:55\nTak for en god leder. Men det er noget sludder, når I skriver:\n"Venstre lægger også op til en frihedsreform for skolen, men på linje med Socialdemokratiet vil partiet ifølge Berlingske ikke give skolerne frit slag i forhold til skoledagens længde. Det er heller ikke afgørende."\nEn stor del af udfordringen i skolen er netop den lange skoledag og afkortningen af er derfor afgørende af to grunde:\n- For det første er det ikke muligt for eleverne at være fokuseret på læring i så lang tid. Det vidste vi lærere godt i forvejen og det blev heldigvis normen under corona.\n- For det andet er en nedkortning af skoledagene nødvendige, hvis man vil frigive lærerressourcer til mindre hold/særlig støtte/ide-udvikling eller hvad man nu kunne synes var vigtigt. En ting, som naturligvis skal besluttes på skolerne og i samarbejde med lærerne. Det vil sige at afkortning af dagen er forudsætningen for at give skolerne handlemuligheder.\nInger Pedersen, Steen K Petersen, Dorte Johannsen, Steen Bahnsen, Susanne Kaspersen, Peter Høivang, Steffen Gliese, Henny Stouby og Eva Schwanenflügel anbefalede denne kommentar\n11. august, 2021 - 14:28\nMåske man først skulle tænke på at smide L 409 ud og give lærerene meget mere forberedelsestid.\nSteffen Gliese og Dorte Johannsen anbefalede denne kommentar\n11. august, 2021 - 14:40\nJeg sendte for nyligt (d. 17. juni) følgende e-mail til Sofie Carsten Nielsen:\nKære Sofie Carsten Nielsen.\nJeg skriver til dig på baggrund af en artikel i a4 Arbejdsliv.\nAf artiklen fremgår det, at du 'vil have folkeskolens interessenter til at komme med forslag til forbedringer af reform'.\nJeg er en ældre mand, der har haft gavn af en folkeskolereform der så dagens lys cirka omkring 1967. Den gav mig mulighed for at kunne få råd til at få en gymnasial uddannelse og efterfølgende en candidatgrad i psykologi fra Århus Universitet. Dermed blev jeg en såkaldt mønsterbryder. Nu er jeg så forlængst gået på pension, men interesserer mig stadig lidt for politik (og psykologi).\nDet er mange år siden og jeg har svært ved at følge med i antallet af reformer siden, men der har været en del og nu er det begyndt at undre mig, at alle de reformer tilsyneladende ikke har været holdbare i længden - hvilket jeg også har betvivlet på basis af psykologiens undersøgelser og erfaringer, og i mange tilfælde har jeg haft ret i min prognose om, at den ikke kan leve op til det lovede, hvilket har vist sig at være tilfældet i lyset af rækken af reformer og ændringer der løbende er kommet til.\nPå basis af bl.a. mine erfaringer som arbejds- og organisationspsykolog (specialist ifølge Dansk Psykologforening) vil jeg foreslå at du overvejer en anden strategi. I stedet for at spørge hvad 'folkeskolens interessenter' kunne tænke sig er mit forslag stik modsat:\nHvad kunne I politikere foreslå at der skulle komme ud på den anden side? Hvad er det i som investorer ønsker, at der skal komme ud af folkeskolen / hvilket resultat vil I have. Når I har fundet ud af det, så send det ud til den udøvende del (kommuner/lærere/o.a. interessenter) med spørgsmålet: Hvad skal Folketinget/regeringen stille til rådighed for at I kan levere dette produkt?\nNår I så har modtaget svaret herpå, så giv dem det de har brug for. (jeg ved godt det lyder provokerende, men jeg har personligt ved alle de ændringer der har været siden 1967 ( eller der omkring), uden sønderligt besvær kunnet forudse, hvorfor den nye folkeskolelov ikke kommer til at fungere efter hensigten - ikke mindst den seneste af slagsen som nu tilsyneladende skal erstattes af en ny, givetvis med samme resultat - med mindre I begynder at benytte jer af ovenstående strategi og løbende holder den foreslåede dialog i gang.\nEfterhånden har jeg fået den opfattelse at I i Folketinget med vilje laver en lovgivning der kræver løbende fornyelser, som om I har for lidt at lave. Men det kan vel ikke passe?\nPS: jeg står naturligvis gerne til rådighed for en yderligere dialog.\nHun har ikke svaret på min mail, men det er hende tilgivet al den stund at hun trods alt ser ud til at have taget noget af mit forslag til sig.\nDet bliver spændende at se det videre forløb: Bliver det sidste gang nogensinde at Christinasborg laver en folkeskolereform fordi de nu får lavet en, der er langtidsholdbar og som løbende kan lade sig udvikle.\nInger Pedersen, Pietro Cini og Dorte Johannsen anbefalede denne kommentar\n11. august, 2021 - 19:57\nNogle citater glimrer ved deres evne til at blive husket. Andre afslører forfatterens personlige, dogmatiske og ensporede holdninger.\n”Og hvad er det for en ånd? Tja, jeg vil mene, at det drejer sig om en farceagtig opdatering af den faustiske ånd, som forleder mange - især protestanter - til at reformere (og invadere)sig til frelsen. ”\nI mit univers står ” den faustiske ånd” for viljen til at sælge sin sjæl til djævelen. Hvordan det træk specielt skal ses som en protestantisk egenskab, det fatter jeg ikke. Og jeg fatter lige så lidt, hvad det har med Afghanistan, Irak, skolereformer, Thatcher og Reagan at gøre.\nMen det hænger måske sammen med hvilke værdier, man mener, djævelen står for? Og for øvrigt, hvis der findes en djævel, så må der vel også, for nu at forblive i det teologiske sprog, så må der vel også findes en gud?\njens peter hansen og Steffen Gliese anbefalede denne kommentar


Weingut Gessinger | mosel-vin-konsulat.dk\nVingården Gessinger, Zeltingen\nVindyrkere med hjerte, hånd og lidenskab\nKærlighed til vin og passion for vores håndværk: I 10 generationer har Riesling været livsgrundlaget for Gessinger-familien og den familieejede vingård. Den første dokumenterede omtale går tilbage til året 1680. Vores familie siden dette år været vinproducenter i Zeltingen, der ligger ved den midterste del af Mosel.\nVindyrker Alfred Gessinger har flere end 40 års erfaring med sin vingård, vinkælder og sin produktion af vin. Han har overførte denne entusiasme til sin datter Sarah, der har overtaget vingården siden juli 2013 og dermed fortsætter traditionen.\nSarah Gessinger blev i 2020 kåret som årets vinmager i kategorien ædelsøde vine af magasinet Selection :-)\nWeingut Gessinger tager gerne imod besøg. Dette skal dog aftales på forhånd:\nWeingut Gessinger - Moselstrasse 9 - 54492 Zeltingen - Tel.: +49 6532-2369 - Fax: +49 6532-1578 - Email: kontakt@weingut-gessinger.de www.weingut-gessinger.de


Mette Frederiksen kan ikke love farvel til mundbind og restriktioner – her er eksperternes dom | BT Samfund - www.bt.dk\n14. apr. 2021 - 15:35\nMette Frederiksen kan ikke love farvel til mundbind og restriktioner – her er eksperternes dom\nDet var lidt af en udmelding, Mette Frederiksen kom med ved tirsdagens partilederdebat i Folketinget.\nStatsministeren ville ikke garantere, at alle restriktioner kan ophæves, når alle danskere er vaccineret mod coronavirus.\nPå et efterfølgende spørgsmål fra B.T.s politiske redaktør, Henrik Qvortrup, holdt Mette Frederiksen fast.\n»På et eller andet tidspunkt vil alle danskere være vaccineret. Er det rigtig forstået, at du selv i den situation ikke kan garantere, at alle restriktioner skal ophæves?« spurgte Qvortrup, hvortil svaret fra statsministeren lød:\n»Det er der jo ikke nogen, der kan. For vi ved jo ikke, hvad det er for en verden, vi ser ind i, selv i et scenarie hvor danskerne måtte være vaccineret. Jeg har ikke noget ønske om restriktioner, det har jeg ikke haft på noget tidspunkt.«\nEfterfølgende har B.T. spurgt en række af landets eksperter, hvad en fuld vaccinering af alle personer over 16 år – som kan få tilbudt vaccine i løbet af forår og sommer – vil få af betydning for tre af de ting, corona har gjort, vi nu lever med til hverdag:\nMundbind, håndsprit og forsamlingsforbud.\nHer er eksperternes svar:\nKan vi droppe mundbind, når alle over 16 er vaccineret?\nSundhedsstyrelsens direktør Søren Brostrøm demonstrerer hvordan, man tager mundbind på. Foto: Mads Claus Rasmussen\nLone Simonsen, professor ved Institut for Naturvidenskab og Miljø, Roskilde Universitet:\n»Ja. Men måske vil der være enkelte undtagelser. Det kunne være i offentlig transport eller til koncerter.«\nHans Jørn Kolmos, professor i Klinisk Mikrobiologi, Syddansk Universitet:\nTorben Mogensen, formand for Lungeforeningen:\n»Ja, i forhold til corona. Måske kan mundbind stadig være noget, man bruger, hvis man er syg. Men ellers ja.«\nJan Pravsgaard Christensen, professor i Immunologi, Københavns Universitet:\n»Det forestiller jeg mig bestemt godt, vi kan. Enkelte udsatte steder som på hospitaler, skoler eller gymnasier kan det være, man stadig skal bruge det. Men ellers kan vi droppe det.«\nEskild Petersen, adjungeret professor i Klinisk Medicin- og Infektionssygdomme, Aarhus Universitet:\n»Jeg vil ikke love, at vi kan droppe mundbind, når alle over 16 år er vaccineret. Det skyldes, at virus fortsat vil cirkulere i samfundet blandt dem på 16 år og under. Og der kan mundbind forhindre smitte.«\nKan vi droppe håndsprit, når alle over 16 er vaccineret?\nDenne type stander med håndsprit er blevet hverdag under coronakrisen. Foto: Ida Guldbæk Arentsen\n»Det vil være en rigtig god idé at opretholde den gode håndhygiejne, som vi har fået nu. God håndhygiejne er ikke kun godt mod coronavirus, men også mod en lang række andre sygdomme.«\n»Vi har fået en god vane med at spritte hænder, som hjælper på meget andet end corona. Så jeg vil tro, at håndsprit i nogen grad er kommet for at blive.«\n»Nej. Vi skal blive bedre til at have god hygiejne. Og der er håndsprit bare effektivt.«\nJan Pravsgaard Christensen:\n»Vi kan godt droppe det, men det vil ikke være smart. Vi bør holde fast i brugen af håndsprit, da det hjælper på mange andre sygdomme.«\n»Virus kan fortsat cirkulere i samfundet, når dem på 16 år og under ikke er vaccinerede. Så derfor kan der stadig være behov for brug af håndsprit.«\nKan alle forsamlingsforbud droppes, når alle over 16 år er vaccineret?\nForsamlingsforbud og afstandkrav er blevet hverdag. Foto: Emil Helms\n»Ja, men med forbehold. For det næste, når alle over 16 år er vaccineret, er, at vi skal se på nye varianter, som vi skal holde øje med. Og som det er nu, kan det være svært at forestille sig helt store begivenheder, der kan fungere som supersprederevents.«\n»Jeg er i tvivl om, hvorvidt man kan droppe alle forsamlingsforbud. 100-500 stykker tror jeg godt, man kan mødes. Men Roskilde Festival kan blive svært, da det kan generere smitte. Men det må man se på hen ad vejen og på den konkrete situation.«\n»Ja. Risikoen for at sprede smitte er nærmest ikkeeksisterende, når alle over 16 år er vaccinerede.«\n»Når alle over 16 år er vaccinerede, så kan der være enkelte steder og situationer, som Roskilde Festival, hvor der fortsat vil være restriktioner. Men ellers forventer jeg, de forsvinder.«\n»Ja, langt hen ad vejen kan vi droppe forsamlingsforbud. Men man er nødt til at få vaccineret alle – også dem fra 16 ned til to år – for at virus kan lukkes helt ude.«\nMette Frederiksen lover ikke at droppe restriktioner, fordi der måske kommer mutationer i fremtiden


Arbejdskraft – UdviklingsRåd Sønderjylland\nArbejdskraft[su_post field="post_excerpt"] 27. september 2018 Fotos: Lene Esthave. 1/3 Fotos: Lene Esthave. 2/3 Fotos: Lene Esthave. 3/3 Tirsdag den 25. september mødtes vejledere og HR-medarbejdere til Vejlederdag i Multikulturhuset i Sønderborg. Det er Udviklingsråd Sønderjylland…\nArbejdskraft[su_post field="post_excerpt"] 12. december 2017 Formand og næstformand i Udviklingsråd Sønderjylland, Leif Friis Jørgensen og H.P. Geil vil bruge FN’s Verdensmål som løftestang for forretningsudvikling i Sønderjylland. PR-foto: Maria Tuxen Hedegaard– I Sønderjylland har vi en masse spændende virksomheder, der hver især gør det glimrende og allerede leverer…\nLancering af Den Syddanske Karriereportal\nLancering af Den Syddanske KarriereportalURS’ samarbejdspartner Work Live Stay, har udarbejdet en syddansk karriereportal og herved en gratis mulighed for syddanske virksomheder som ønsker øget positiv branding i en syddansk sammenhæng. Karriereportalen giver muligheder for at vise ikke blot de spændende virksomheder, regionen kan byde på, men også det attraktive liv. Der er på nuværende…\nNy praktikant hos UdviklingsRåd Sønderjylland\nNy praktikant hos UdviklingsRåd SønderjyllandUdviklingsRåd Sønderjylland har det sidste 1 ½ år varetaget pilotprojektet Partnerliv i de fire sønderjyske kommuner. Et projekt der skal sikre en god modtagelse og fastholdelse af medfølgende partnere/ ægtefæller i landsdelen. Initiativet koordinerer og synliggør de mange muligheder, der eksisterer for en medfølgende partner til at finde fodfæste via…\nNye sønderjyder hjælpes af projekt Partnerliv\nNye sønderjyder hjælpes af projekt Partnerliv21 personer har siden oktober 2015 fået hjælp af udviklingsprojektet “Partnerliv”, hvor UdviklingsRåd Sønderjylland (URS) arbejder på tværs af de fire sønderjyske kommuner; Sønderborg, Aabenraa, Haderslev og Tønder. Målet for URS er at hjælpe familier med at få fodfæste i landsdelen og særligt den målgruppe hvor familien er tilrejsende…


Kronprins Frederik: 'Fredensborg er et godt sted at vokse op'\nKronprins Frederik hjælper her prins Christian og prinsesse Isabella ned af trappen på vej ud for at ønske dronningen tillykke tidligere på året. Foto: Peter Dahlerup\nKronprinsparret er vældig glade for at bo i Nordsjælland med deres familie\nPubliceret 04 October 2010 10:52\nFørste tirsdag i oktober er der altid sat kryds i den kongelige families kalender, og i år er ingen undtagelse. På denne dag starter Folketinget nemlig atter op igen, og det sker som vanligt med regentparret, kronprinsparret og de øvrige royale på plads i logen.\nMen også for de kongelige selv er ferien slut og arbejdet i fuld gang. I den kommende tid rummer kalenderen adskillige opgaver blandt andet i forbindelse med protektorater, indvielser og præsidentbesøg fra Mongoliet og Irland.\n11.30: Kronprinsparret deltager i arrangement med Mary Fonden i Århus.\n11: Dronningen og prins Henrik overværer mindehøjtidelighed for slaget i Køge Bugt. Arrangementer på Køge Havn, Køge Rådhus og i Køge Kirke.\n16.30: Prinsesse Benedikte deltager i roklubben Gefions 70 års-dag, hvor Prinsessen navngiver en båd.\n11.45: Regentparret, kronprinsparret, prins Joachim, prinsesse Marie og prinsesse Benedikte overværer Folketingets åbning.\n15: Dronning Margrethe indvier udstillingen Det Skiønne Nær – Fra København til Dansk-Vestindien på Øregaard Museum.\n13.15: Kronprins Frederik overrækker som protektor Den Danske Designpris i Dansk Design Center.\n11: Kronprinsesse Mary er som protektor til stede ved igangsætning af HjerneSagens GIV TID-kampagne på Taleinstituttet i Aalborg.\n13: Regentparret afholder officiel frokost for Mongoliets præsident og fru Bolormaa Khajidsuren med deltagelse af kronprins Frederik på Amalienborg.\n15: Dronningen åbner udstillingen 'Dronning Margrethe og arkæologien' på Nationalmuseet.\n10.25: Kronprinsen er til stede ved indvielse af Dronning Ingrids Klokkespil i Sankt Gertruds Kirke i Grenå.\n19: Kronprinsesse Mary deltager som protektor i Psykiatrifondens markering af Verdens Mentale Sundhedsdag i Operaen.\n19.30: Dronningen afholder officiel middag for Irlands præsident og Dr. Martin McAleese på Fredensborg Slot.\n14.30: Dronningen modtager ambassadører fra Ukraine, Japan, Sverige, Albanien og Indien i tiltrædelsesaudiens på Fredensborg Slot.\nPrinsgemalen har selv modelleret den smukke og sensuelle skulptur i ler i ca. 40 centimeters højde, hvorefter den er forstørret proportionelt og støbt i bronze, så den kunne gives som en meget personlig gave til dronningen på fødselsdagen. Prins Henrik er ikke kun en god kok, skribent og digter men også en meget dygtig kunstner, som han her har bevist med den skulpturelle kunst.\nAfsløringen af "Kysset", som prinsgemalen har døbt skulpturen, fandt sted efter morgenkaffen fredag morgen, da pressen var gået. På grund af Uge-Nyt's gode forhold til kongehuset har vi med eneret for avisens læsere fået lov at lave et fotografi af statuen, som kan ses i den trykte udgave.\nStatuen vil blive placeret i urtehaven og kan således ses i juli måned, såfremt man løser billet til en omvisning på Fredensborg Slot incl. tur i den reserverede have.


Lungo Mare (Opatija, Kroatien) - anmeldelser - TripAdvisor\nRestauranter i nærheden af Lungo Mare\nAktiviteter i nærheden af Lungo Mare\nLungo Mare anmeldelser, Opatija\nNr. 1 af 21 aktiviteter i Opatija\nMarsala Tita, Opatija, Kroatien\n12 km lang Strandpromenade ved Kvarnerbugten i Adriaterhavet, ved Opatija - opretter under det... læs mere\n“Gåtur langs havet”\n12 km lang promenade langs havet. Rigtig flot og spændende gåtur. Kan også anvendes som løberute... læs mere\nLignende aktiviteter i Opatija\nSe alle Seværdigheder og vartegn i Opatija\n12 km lang Strandpromenade ved Kvarnerbugten i Adriaterhavet, ved Opatija - opretter under det Østrig Ungarske herredømme under Kejser Franz Joseph - også promenadens navn.\nStil et spørgsmål om Lungo Mare\nKeld L Århus\nGåtur langs havet\n12 km lang promenade langs havet. Rigtig flot og spændende gåtur. Kan også anvendes som løberute, når varmen ikke er for høj.\nHer har de kongelige også promeneret.\nLungo Mare står for kystpromenaden og er altså et kvarter forbundet af gangbro langs Adriaterhavet. Strækker sig helt fra Voloske via Opotija til Lovran på 12 km. Kaldes også Kejser Franz Josephs promenade. Man passerer flotte parker og huse og hoteller og bygninger fra det...Mere\nSkuffende. Vi havde håbet på smagen af Kroatien.\nVi havde glædet os til den store fiske anretning, og den store kødanretning, som vi tidligere har fået serveret her og der i Kroatien. Men vi blev skuffede. Det smagte ikke rigtigt af noget, og kødet var stegt til ukendelighed. Tjenerne var overlegne og arrogante,...Mere\nRigtig god mad til rimelige penge\nVi endte egentlig på Lungo Mare, fordi vi ikke kunne få bord på den restaurant, vi ville på. Det blev en rigtig positiv oplevelse. Det er ikke nogen varm og intim restaurant, men maden er solidt håndværk med respekt for retter og råvarer. Service ikke...Mere\nRoslyn K Rydalmere, Australien\nDavid Š Ankaran, Slovenien\nEn enkelt gang ved havet\ndragon789wv Agoura Hills, Californien\nSmuk udsigt, dejlig gåtur\nVi næsten det hele vejen!\nOpatija gåtur langs kysten\nFå hurtige svar fra personale og tidligere besøgende på Lungo Mare.


Husk at fejre dit første job eller endt uddannelse: Her er opskriften - IT Dialog\nHusk at fejre dit første job eller endt uddannelse: Her er opskriften\naf Per | sep 2, 2019 | Blog | 0 Kommentarer\nHvad enten du er ved at færdiggøre din uddannelse, eller du er allerede er i job, er det vigtigt at stoppe, nyde og fejre, hvor du er nået til. Mange kan i en travl hverdag glemme at fejre ting, som ikke handler om fødselsdage eller jubilæer. Men hvorfor ikke fejre, at du har nået endnu en milepæl?\nNye ting på vej i dit arbejdsliv?\nIgennem dit arbejdsliv er der mange forskellige faser, hvad enten du er nyuddannet og skal ud at finde dit første fuldtidsjob, eller du er klar til nye forandringer med et nyt job i en ny funktion eller ny branche.\nDer er mange faser, og det er ikke unormalt at føle sig forvirret eller overvældet en gang imellem. Det kan være en god ide at søge sparring, rådgivning eller hjælp hos personer eller virksomheder, der enten har været der selv, eller som har erfaring med at hjælpe folk videre på andre vejer i arbejdslivet.\nDet er en god ide at vælge en sparringspartner, der har reel viden inden for området, som kan guide dig bedst muligt videre ved at fokusere på, hvad du ønsker for fremtiden.\nOfte kan man blive usikker på, hvad man egentlig kan i arbejdslivet, og derfor kan det være brugbart at få hjælp til at se ens egne styrker og kompetencer. Konsulenthuset Ballisager tilbyder sparring og rådgivning til at finde dit næste trin i dit arbejdsliv. Så hvis du står over for den næste arbejdsforandring, så få hjælp af ballisager til karriererådgivning.\nFejr det næste trin i dit uddannelses- eller arbejdsliv\nMan kan aldrig fejre begivenheder i sit liv for mange gange, og det er ikke kun fødselsdage og bryllupper, der menes. Hvis du har afsluttet et vigtigt kapitel i dit uddannelsesforløb, eller du har opnået noget stort på arbejdsmarkedet, er det værd at fejre.\nNår der skal være fest og fejring, tænker mange på at handle ind ved grænsen til Tyskland. Det er både tidskrævende, besværligt og køreturen kan blive en dyr fornøjelse.\nDog kan det for mange være dyrt at tænke på at skulle købe ind i de danske supermarkeder. Men hvad hvis du kunne få de billige priser fra grænsehandlen men slippe for den lange og tidskrævende køretur derned?\nNetpris.dk har et stort sortiment af sodavand, øl, cider, vin, spiritus, slik og chokolade som online grænsehandel. Du bestiller dine varer online og får leveret lige til døren. Det er både nemt og billigt. Der er altså ingen undskyldning for ikke at fejre begivenheder inden for uddannelse og arbejdsliv mere, så køb ind til fest på netpris.dk.\nMangler du den sidste finpudsning af din afsluttende opgave?\nInden du kan fejre din afleverede bacheloropgave, dit afsluttende speciale eller din SRP-opgave, skal du sikre dig, at den er letlæselig og uden stavefejl og grammatiske fejl.\nNår man har siddet og skrevet på en større opgave, kan man godt se sig blind på sproget i opgaven til sidst og have svært ved at se fejlene. For at du med god samvittighed kan aflevere opgaven og stole på, der ikke er nogle fejl, kan det være en god ide at få en udefra til at læse din opgave igennem, men hvordan sikrer du, at din korrekturlæser er kvalificeret og opdager fejlene?\nStudiekorrektur.dk er en certificeret korrekturlæsningsservice til danske og engelske opgaver og kan opdage stave- og slåfejl, tegnsætnings- og grammatikfejl i tide inden aflevering.\nDu kan bestille korrekturlæsningen på deres hjemmeside, og det færdige produkt, som du får tilbage, består både af et dokument med rettelserne og et færdigt produkt, som er direkte klar til aflevering.\nHvis du har behov for den sidste finpudsning af din opgave, før du kan fejre din bedrift, så klik ind og læs mere på studiekorrektur.dk.


Advokaten 12 Outsourcing af advokatarbejde\nAf Mikael Rask Madsen, retssociolog, Københavns Universitet, Det Juridiske Fakultet. Erhvervede sommeren 2005 den franske doktorgrad på en afhandling forsvaret på l'École des Hautes Études en Sciences Sociales, Paris, hvor han er associeret forsker.\nDe store amerikanske og engelske advokatfirmaer har fået øjnene op for de økonomiske gevinster, der er at hente ved at udlicitere visse mere rutineprægede funktioner til lande, hvor den juridiske arbejdskraft er både billig og rimelig pålidelig. Spørgsmålet, der melder sig, er, om dette er noget, som den danske advokatbranche også skal interessere sig for.\nDen generelle succes med udlicitering og offshoring af it-relateret arbejde har fået en række brancher til at interessere sig for de mulige økonomiske og konkurrencemæssige gevinster, der kan opnås ved at udlægge visse dele af driften til tredjeverdenslande. Og hvis den internationale presse kan tages til indtægt, så kan advokatbranchen meget vel være næste ”mover” i den globale outsourcingsbølge. Ifølge Le Monde bruger det franske firma DuPont allerede indiske juridiske konsulenter i forbindelse med patenteringen af deres nye kemiske produkter. I en samtidig artikel i The Wall Street Journal blev det fremhævet, at amerikanske advokatfirmaer har en række klare muligheder i det nye oversøiske juridiske Mekka: En indisk jurist koster kun en tiendedel af en amerikansk jurist og er endvidere typisk langtfra så forvænt, hvad angår kontorfaciliteter, administrativ assistance osv. Og ifølge Wall Street Journal så er de indiske jurister ydermere umiddelbart i stand til at forstå amerikansk ret, da de i høj grad deler den engelske common law tradition. Ansporet af lignende betragtninger har det engelske outsourcing-firma Xansa just inkluderet juridisk outsourcing i deres katalog af serviceydelser og er i gang med et pilot-studie for udlicitering af ”para-legal work” til Indien for et af de største engelske firmaer.\nEn håndfuld firmaer\nHvilke forretningsområder, der mere konkret kan blive udliciteret til offshore juridiske underleverandører, er stadig uafklaret. Mens enkelte firmaer bryster sig af at levere reelt juridisk arbejde, så er kernen af den juridiske outsourcing relateret til ”back office” funktioner. I den forstand er historien om den ”juridiske” outsourcing i et vist omfang blot et lille twist på den generelle udvikling af såkaldt Business Process Outsourcing (BPO). Det amerikansk-indiske firma Atlas Legal Research er dog en væsentlig undtagelse til dette. Firmaet tilbyder alt fra ”Litigation Briefs” og “Multi-Jurisdictional Legal Surveys” til ”Corporate Compliance Analyses” og ”Litigation Support”.\nAtlas Legal Researchs forretningsplan er såre simpel. I sin enkelhed går den ud på, at firmaet anvender indiske jurister på indisk tarif til at stå for arbejde, der normalt udføres af ”paralegals” eller helt unge advokater i USA. I den forstand er det mest af alt et juridisk support-firma, der drager fuld nytte af moderne kommunikationsteknologi. Og firmaet er ikke alene om dette. Ifølge law.com er der i hvert fald en håndfuld af sådanne firmaer, om end de kvantitativt udgør en brøkdel af det samlede juridiske marked. Det største af de indiske firmaer specialiseret i juridisk outsourcing er Intellevate, som har fundet en lukrativ niche i billig juridisk korrektur på patentansøgninger og har en stab på 72 i Bangalore og New Delhi. Og dette nichemarked kan meget vel have det allerstørste potentiale i og med, at det appellerer til in-house juridiske afdelinger med større mængder ensartet juridisk arbejde og som er underlagt strengere udgiftsstyring end konventionelle advokatfirmaer.\nDen danske advokatbranche i Indien?\nDet kan nok forekomme noget eksotisk, hvis ikke ligefrem urealistisk at søge at overføre disse forretningsmodeller til den danske advokatbranche. Men et forsigtigt kig ind i stjernerne er ikke nødvendigvis helt absurd. Mens der er væsentlige forhindringer i vejen for, at danske advokatfirmaer vil udlicitere juridisk og administrativt arbejde til Indien her og nu, er det dermed ikke sagt, at dette nye perspektiv ikke kan give anledning til en række overvejelser af branchen og dens fremtidige struktur.\nDet første – og største – problem med at integrere den danske advokatbranche i disse udviklinger af det globale juridiske marked er den danske retskulturs særegenhed. Den fælles juridiske kultur knæsat i common law traditionen, som angel-saksiske jurister antageligvis deler med indiske jurister, såvel som deres sproglige fællesskab i engelsk, gør sig ikke gældende for så vidt angår danske jurister. Selv med den globale indiske immigration er det næppe sandsynligt, at indiske jurister med både kendskab til dansk sprog og retskultur kan findes i tilstrækkelig stort tal uden for Danmark. Den mere internationale side af advokatgerningen, hvor arbejdssproget typisk er engelsk og reguleringen international, er imidlertid ikke underlagt disse kulturelle indskrænkninger. Spørgsmålet er dog, hvor meget sådan internationalt arbejde et gennemsnitligt dansk advokatfirma genererer, og om det reelt er ulejligheden værd at indgå risikable alliancer med low-cost jurister fra Den tredje Verden.\nEt andet problem er retssikkerhedsmæssigt. Uanset hvor dygtige de oversøiske juridiske underleverandører er, så er det langtfra uproblematisk endsige altid lovligt at udlægge følsom information til tredjeparter. De amerikanske firmaer synes at have løst problemet ved primært at bruge underleverandørerne til rutine-arbejde, herunder dog bl.a. transaktioner af fast ejendom og patentrelateret arbejde. Endvidere er en række af firmaerne placeret både i USA og Indien, således de allerede opererer som ”paralegals” på det amerikanske marked. Vinkelskriverloven har dog indtil nu været en væsentlig hindring for en sådan konstruktion i Danmark. Et beslægtet problem er rent ansvarsmæssigt. Først og fremmest i hvilket omfang de udliciterende advokatfirmaer er ansvarlige for fejl begået i Bangalore, og hvorvidt det i praksis vil medføre, at nødvendig dansk korrektur på den indiske ydelse vil blive uforholdsmæssig tidskrævende.\nDen danske struktur\nEt tredje element, der gør sig gældende i vurderingen af, hvorvidt dette perspektiv overhovedet er foreneligt med den danske advokatbranche, er selve organiseringen af advokatfirmaer i Danmark. Mens gruppen af ”paralegals” er vokset nærmest eksplosivt i den angel-saksiske verden, så har danske advokatfirmaer fastholdt en arbejdsdeling, der prioriterer studentermedhjælpere og sekretærer til udførelsen af det juridisk set mindre krævende arbejde. Sagt på en anden måde, en sådan underklasse af halv-jurister eksisterer ikke allerede, hvilket gør det umiddelbart sværere at udlicitere disse funktioner. Omvendt kan det nok give anledning til visse overvejelser, for så vidt angår den fremtidige organisation af advokatfirmaet.\nDa danske advokatkontorer importerede modellen om ”the large law firm” til Danmark for snart 15 år siden, fastholdt man stud.jur. og sekretær strukturen, men spørgsmålet er, om tiden er inde for en revision af arbejdsdelingen i forhold til det mere rutineprægede juridiske arbejde. Åbningen af markeder for billig og kvalificeret oversøisk juridisk arbejdskraft kan på sigt blive en faktor i dette, da det potentielt kan påvirke prisfastsættelsen på det globale juridiske marked. Dermed ikke sagt at tredjeverdensjurister som sådan har adgang til det danske juridiske marked, men qua danske advokatfirmaers konkurrence med angel-saksiske advokatfirmaer og måske i endnu højere grad ansporet af multinationale virksomheders iver efter rationalisering og besparelser vil udviklingen muligvis sætte sit præg. Hvis antagelsen om, at Indien kan tilbyde rimeligt kvalificerede jurister til kun 20 dollars i timen. holder, og den generelle globale proces, der er ved at gøre Indien til ”the world's back office”, samtidig fortsætter, er det bestemt langt fra umuligt, at disse tendenser også en dag vil kunne mærkes i den danske advokatbranche.


Vinduespudsning i Refsvindinge ⇒ Få 3 tilbud og spar tid og penge! |\nFind vinduespudsning i Refsvindinge, hurtigt og nemt!\n3-tilbudnu.dk er 100% gratis og uforpligtende. Det eneste du skal gøre er, at trykke på indhent-tilbuds knappen, vil du blive ført direkte videre til vores side, hvor du har muligheden for beskrive din opgave. Det tager dig kun 2 minutter, og når du er færdig, kan du blot læne dig tilbage samtidig med vores hold af professionelle rådgivere, forsøger at finde de helt perfekte til netop din service. Vi tror på du vil kunne lide vores unikke service. Så hvad venter du på? Tryk nu og indhent dine tilbud på vinduespudsning Refsvindinge allerede i dag! Husk at vi har adgang til det største netværk af vinduespudsere i hele Danmark, og derfor er du nærmest 100% garanteret, at vi kan finde minimum en vinduespudsning i Refsvindinge til dig og dit vinduespudsning projekt!\nKan alle indhente tilbud på vinduespudsning Refsvindinge?\nAlle kan indhente tilbud på vinduespudsning i Refsvindinge. Det kræver blot, at du har en lille om dit projekt. Du skal for eksempel vide, hvilket tidspunkt du tror, at projektet kommer til at foregå. Derudover skal du også vide, hvor og hvornår det skal foregå. I de fleste tilfælde giver dette dog sig selv. Derudover skal du vide, at du kan indhente 3 tilbud på vinduespudsning i Refsvindinge, ligegyldigt om du er privat eller virksomhed. Det har intet at sige, og derfor bør du altid benytte dette til din fordel. Du kan nemlig spare tonsvis af penge, men du kan også spare tonsvis af tid. Derfor er det ekstremt vigtigt, at du husker at indhente dine tilbud allerede i dag. På den måde kan vi nemlig let komme i gang med at finde de rigtige vinduespudsning Refsvindinge, som skal hjælpe dig med din opgave.\n← Vinduespudsning Nyvang Egedal\nVVS installatør Vester Torp →


af: Kis Baadsgaard\nJosefine og Rasmus har haft et stormfuldt bekendtskab – og selvom hun nok ikke burde gøre det, beslutter Josefine at give Rasmus en chance til. Men kan Josefine tilgive Rasmus? Kan de stole på hinande... læs mere\nBeskrivelse af Med dig\nJosefine og Rasmus har haft et stormfuldt bekendtskab – og selvom hun nok ikke burde gøre det, beslutter Josefine at give Rasmus en chance til.\nMen hvad med hemmeligheden Josefine gemmer på? Hvis hun beslutter sig for at fortælle den, hvad vil der så ske, med deres forhold?\nRasmus har også en fortid, og den skal helst forblive sådan. Hvorfor bringe dunkle minder op, når nu fremtiden ser så lys ud?\nKan Josefine tilgive Rasmus? Kan de stole på hinanden? Og er de begge indstillet på at kæmpe for forholdet?\n1 timer og 24 minutter\nBoganmeldelser · Med dig


Klasse 37 - Varemærkehåndbogen - Patent- og Varemærkestyrelsen\nI Niceklassifikationens klasse 37 anvendes følgende eksempel på klassens indhold i det såkaldte "klassehoved":\n"Byggevirksomhed; installations- og reparationsvirksomhed; minedrift, olie- og gasboring."\nBemærk, at termerne "reparation" og "installationsvirksomhed" anses for at være for upræcise til, at disse kan accepteres i en ansøgning - læs nærmere herom nedenfor.\nKlasse 37 omfatter hovedsageligt tjenester inden for byggevirksomhed, såvel som tjenesteydelser der involverer restaurering af genstande til deres oprindelige stand, eller bevarelse uden ændring af genstandenes fysiske eller kemiske egenskaber.\nopførelse og nedrivning af bygninger, veje, broer, dæmninger eller rørledninger, såvel som tjenesteydelser inden for byggeri, eksempelvis indendørs og udendørs malerarbejde, gipsarbejde, blikkenslagervirksomhed, installation af varmeapparater og tagdækning,\nudlejning af værktøj, maskiner og udstyr til byggeri, eksempelvis udlejning af bulldozere og af kraner;\nforskellige former for reparation, eksempelvis af elektricitet, computer hardware, møbler, instrumenter og værktøj;\nforskellige former for restaurering, eksempelvis restaurering af bygninger, møbler og kunsthåndværker;\nvedligeholdelse, for at bevare en genstand i sin oprindelige stand uden forandring af dens egenskaber, for eksempel vedligeholdelse af møbler, køretøjer, svømmebassiner og computer hardware;\nrengøring af forskellige genstande, eksempelvis vinduer, køretøjer og tøj, samt tøjvask og presning.\nfysisk opbevaring af genstande (kl. 39);\nomdannelse af en genstand eller et stof der involverer en proces eller ændring i dets essentielle egenskaber, eksempelvis klipning, farvning, brandsikring af klædestof (kl. 40), støbning, plettering, og behandling af metal (kl. 40), skræddersyning efter mål, dameskrædderi, og brodering (kl. 40), konservering af mad og drikke (kl. 40);\ninstallation, vedligeholdelse og opdatering af computer software (kl. 42), udvikling og webhosting af hjemmesider (kl. 42);\nudarbejdelse af byggeplaner og arkitektvirksomhed (kl. 42).\nUpræcise klassehoved termer\nPatent- og Varemærkestyrelsen har i samarbejde med de øvrige varemærkemyndigheder i EU identificeret 11 termer i "klassehovederne", der ikke er tilstrækkelig klare og præcise, og som ikke kan accepteres til registrering uden yderligere præcisering jf. EU-domstolens afgørelse i sagen C-307/10 IP TRANSLATOR. Termerne "reparation" og "installationsvirksomhed" udgør to af disse. Du kan læse mere herom i Patent- og Varemærkestyrelsens brugerbrev af den 20. november 2013 vedrørende praksisændring i forhold til klassehovederne i Niceklassifikationen her.\nDet betyder, hvis der alene angives "reparation" eller "installationsvirksomhed" i klasse 37 uden det præciseres, hvilken form for reparation eller installation der udføres, eller hvad der repareres eller installeres, vil Patent- og Varemærkestyrelsen kræve, at tjenesteydelserne præciseres yderligere.\nTjenesteydelser, som vedrører vedligeholdelse for at bevare en genstand i sin oprindelige tilstand uden forandring af dens egenskaber, klassificeres i klasse 37. Er der derimod tale om tjenesteydelser vedrørende omdannelse af en genstand og/eller en proces, som medfører en ændring i genstandens væsentlige egenskaber, er der tale om en tjenesteydelse, der klassificeres i klasse 40.\nTjenesteydelser vedrørende rengøring, desinficering og skadedyrsbekæmpelse klassificeres også i klasse 37, fordi der er tale om en form for vedligeholdelse, for at bevare en genstand i sin oprindelige tilstand uden forandring af dens egenskaber, jf. formuleringen ovenfor fra de vejledende bemærkninger.\nReparation og installation af software\nReparations- og installationsydelser klassificeres som hovedregel i klasse 37. Der er dog et par undtagelser hertil. Det drejer sig om reparation og installation af software, der klassificeres i klasse 42, fordi disse tjenesteydelser typisk udføres af personer inden for faggrupperne computerprogrammører. Se hertil TMclass om reparation i klasse 42 og TMclass om installation i klasse 42.\n"Servicering" kan dække over flere tjenesteydelser, der klassificeres i forskellige klasser. Derfor kan det ikke stå alene og skal præciseres.\nServicering i form af reparation af køretøjer (37)\nServicering i form af vedligeholdelse af computer software (42)\nSe hertil TMclass om servicering.


rejser-til-faeroerne - Atlantic Airways\nKØB SPÆNDENDE REJSER TIL FÆRØERNE ONLINE\nAtlantic Airways har mange rejser til Færøerne, og du kan altid tjekke vores gode tilbud her på hjemmesiden. Vi har aktuelle tilbud, pakkerejser samt mulighed for grupperejser, og vi samarbejder med flere af de førende rejsebureauer på Færøerne.\nVil du hellere selv planlægge din rejse til Færøerne? Du kan booke din flybillet online hos os, og vi formidler også kontakter til hoteller, så du selv kan vælge det hotel, der passer dig bedst. Lige meget hvilken form, du vælger, kan vi varmt anbefale rejser til Færøerne – en uforstyrret verden af uberørt natur med grønne bjerglandskaber og oprindelig færøsk kultur.\nHvordan du kan opleve den færøske verden\nGruppe-rejser til Færøerne\nVores solide flyselskab og mange afgangsmuligheder\nGå ind under ’Køb billet’ for at booke din billet online og find din rejse til Færøerne her på hjemmesiden. Du er også altid velkommen til at ringe til os, hvis du har spørgsmål, eller vi skal hjælpe dig med at finde den helt rigtige rejse til Færøerne: 32 50 47 00\nREJSER TIL FÆRØERNE ÅBNER EN VERDEN AF OPLEVELSER FOR DIG\nRejs til Færøerne og oplev en verden af vild og uforstyrret natur såvel som den færøske kultur med gæstfrihed, madtraditioner og gamle kvad. Atlantic Airways samarbejder med Færøernes ældste og mest kompetente rejsebureau, 62°N. Det sikrer dig den bedste og bredeste vifte af tilbud, når du skal vælge din rejse til Færøerne. Herigennem kan du blive hjulpet med pakkerejser, skolerejser, grupperejser, konferencer, udflugter og meget mere.\nSøger du et godt tilbud på gruppe-rejser til Færøerne? Hvis I er mere end 10 vokse personer, som gerne vil rejse sammen, giver vi jer gerne et godt tilbud på en gruppe-rejse til Færøerne. To børn mellem 2 og 11 år tæller som én voksen hos os. Her på vores hjemside kan du via ’Rejser’ og ’Grupperejser’ sende en forespørgsel på et tilbud. Udfyld formularen og fortæl om det er en gruppe af voksne eller en skolegruppe, der skal af sted. Vi giver også rabat på rejser til Færøerne, hvis mindst 10 elever rejser sammen.\nREJS TIL FÆRØERNE MED ET SOLIDT SELSKAB OG FRA FLERE LUFTHAVNE\nAtlantic Airways dækker hele Danmark, da vi har afgange til Færøerne fra København, Aalborg og Billund. Derudover har vi også afgange fra Bergen, Reykjavik og London. Når du rejser til Færøerne med Atlantic Airways lander du på den vestlige ø, Vágar. Selskabet blev grundlagt i 1987, og i 1988 kunne man for første gange flyve fra København til Vágar. I 1995 begyndte vi med regelmæssig flyvning til nabolandene, bl.a. Island i samarbejde med Iceland Air. Siden 1997 har vi fløjet først til Århus og nu Billund, og senere også til Aalborg.\nRejser til Færøerne med Atlantic Airways kan bestilles hos dit rejsebureau eller direkte gennem os. Det kan du gøre ved at ringe til os på 32 50 47 00 eller ganske enkelt booke din flybillet online her via vores hjemmeside.


Topiary med roser | DIY-værksted\nvigtigste » Håndarbejdeteknikker » Topiary »Topiary med roser\n11. april 2016 Håndarbejdeteknikker / Topiary 2 824 0\nAlle ønsker lykke, og du kan bringe den ind i huset med en talisman lavet uafhængigt. Topiary, et smukt og udsøgt håndværk, dekorerer ikke kun interiøret, men vil også være en fantastisk gave til venner.\n• Gamle aviser;\n• hårde tråde;\n• Skræddersyede ben\n• Duftlys i et glas;\n1. Enhver topiary starter fra basen. Nogle gange er det en skumkugle, men du kan bruge det, der altid er ved hånden. Du er nødt til at tage en gammel unødvendig avis og krøll den, hvis bolden ikke er stor nok, så tilføj flere aviser. Wrap med en hård tråd, bind enden. Bagagerummet er også lavet af aviser, krøllet i et stramt rør, forseglet, fik lov til at tørre.\n2. Indsæt det færdige rør på den fremtidige tønde med et sammenkrøbt serviet, og spred det godt med lim. Tør, mal med sort akvarel, fortyndet PVA, tør igen, dæk med bronze øjenskygge ovenfra, fastgør med hårspray.\n3. Pakk kuglen på den fremtidige krone med crepe-papir, bind den med et bånd i bunden, lim den på toppen og fast kanterne med stifter, og saml dem alle sammen.\n4. Nu skal du forberede de blomster, der pynter træet. Skær strimler på højst 15 cm ud fra crepe-papir. Bredden bestemmes af mærkerne, der er trykt på papiret. Hvis der ikke er nogen mærker, bliver det cirka 5 cm. Rul hver til en rulle, bøj kanterne udad, afrund et skarpt hjørne. Vend, sæt lim på basen, lad det tørre i flere timer.\n5. Saml alle blomster sammen ved at lime dem på træet. Læg en dråbe lim på basen, og fastgør den til en aviskugle ved hjælp af stifter med dekorative perlehoveder. Stifterne kan derefter udelades. Sæt selve træet i et dekorativt lys, hvorfra man kan fjerne midten og fylde den resterende plads med den samme parafin, det bliver blød og blød i hænderne. Hæld ovenpå små skaller eller dekorativ farvet jord.\nEt sådant smukt træ lavet af improviserede materialer dekorerer ikke kun interiøret med dets tilstedeværelse, men vil også lugte godt.\nTopiary af plastflaske\nMagazine tube topiary\nAt lave et nyt håndtag til en hammer\nDen mest effektive måde at gendanne batteriet på\nSpændingsafbryder mellem terminalerne på computerens strømforsyning\nHvordan man laver en pil til dart med egne hænder


Margaret Bergman bakker op\nMargaret Bergman: socialrådgiver i en familieafdeling i Hedensted Kommune. Bedstemor til syv børn i alderen 1-12 år.\nBedstemor til både sparring og strikketøj\nJeg stiller op som barnepige ved behov, men er også sparringspartner ved diverse spørgsmål om børn. Og jeg giver altid gerne en hånd med, når noget skal syes eller strikkes. Jeg ser mine børnebørn så ofte som muligt og nyder at lege og læse sammen med dem.\nSom bedstemor til syv børn har jeg en naturlig interesse i kampagnen ”65.000 grunde til bedre kemi”. For selv om jeg er meget opmærksom på, hvad mine børnebørn bliver udsat for, har jeg ikke tidligere har været opmærksom på kombinationseffekter.\nMad fra grunden og miljømærker\nJeg hader alt som hedder tilsætning af farve og kunstige smagsforstærkere – og forsøger at undgå det i produkter til mine børnebørn. Samtidig laver jeg selv mest mulig mad fra grunden, for eksempel syltetøj og brød. Men jeg må også erkende, at det er svært helt at undgå færdiglavede produkter i madvejen, hvis man skal have hverdagen til at hænge sammen.\nJeg vasker tøj og gør rent med miljømærkede produkter for at sikre et sundt indeklima. Og jeg er opmærksom på at lufte ud og har minimalt med tæpper i huset.\nVoksende viden om vigtighed i forsigtighed\nJeg støtter kampagnen ”65.000 grunde til bedre kemi”, fordi jeg bliver mere og mere klar over, hvor vigtigt det er for vores børn – og min egen tilværelse at være så forsigtig som muligt i omgangen med tilsætningsstoffer og kemikalier.\nJeg forbinder ”hormonforstyrrende stoffer” med noget, som kan ødelægge eller ændre vores livsbetingelser, ødelægge hud og andre organer samt forstyrre frugtbarheden. Derfor synes jeg, at det er vigtigt, at vi som forældre og bedsteforældre bliver klædt på til at skåne vores børn mest muligt for de kemikalier, som er skadelige.\nJeg har gemt mine fire børns legetøj fra dengang, de var små. Men nu kan jeg se, at jeg bliver nødt til at smide det gamle bløde plastlegetøj ud, fordi det antageligt indeholder kemikalier, som kan være skadelige for mine børnebørn eller andre børn, som leger med det.


Senya Culpe - Krystallandet - Online Rollespil\nAntal posts: 42\nSkaber: The Evil Queen\nFulde navn: Senya Culpe\nFødselsdag: 3. Maj\nTro: Gudinden for ild og genfødsel: Shara\nUdseende: Senya er meget typisk Toplalis-folket. Hun er idealet for netop denne race: mørk hud og ligeledes mørkt hår. Huden er en lys kaffefarvet (som kaffe med mælk i), og øjnene mandelformede og mørkebrune. Udseendet er alt i alt meget afrikansk. Brede læber, store øjne, bred næse, men ørerne er forbavsende små.\nHendes hår har en mørk, rødbrun farve og er som regel flettet. Mest fordi langt, løst hår er upraktisk som healer, så har man pludselig også blod i håret. Det går til hoften, håret altså, men som flettet, så er det til midt på ryggen, hvorefter hun nogen gange ruller det op i en knold.\nKjoler er hun glad for, særligt simple lærredskjoler. Specielt i sort eller mørkeblå, det er i hvert fald hvad hun oftest bær. Mest fordi det er praktisk i forhold til sit job, hvor der altid er blod over alt. Det går ikke at have hvidt eller lyst tøj på, for det bliver bare søllet i blod.\nMagisk evne (1): Den ene evner er i og for sig simpel nok. Det er evnen til at danne og fremmane ild. Dog kun i minimal mængde/størrelse. Hun kan danne en ildkugle på størrelse med en appelsin, og ikke større. Hun er også i stand til at sætte ild til brændbart materiale, som fx træ, stof eller lignende, men ikke til fx vådt træ. Det rækker hendes evne ikke til.\nDerudover så er hun halvt immun overfor ild. Det betyder, at en smule ild eller hvis hun rør noget varmt, så brænder hun sig ikke. Men hvis der, underligt og usansynligt som det lyder, skulle gå ild i hende, så ville hun mærke det og få brændsår af det.\nMagisk evne (2): Den anden evne, er evnen til at heale. Hun er nemlig en healer, og kan klare de fleste ting: indre blødninger, brækkede knogler og så videre. Hun kan også gendanne afhuggede lemmer, men kun inden for 4 timer efter, at denne kropsdel er blevet hugget af. Efter 4 timer, er det ikke ladesiggøreligt for hende.\nDenne evne indebærer ikke at bringe folk tilbage fra de døde, og hun kan have svært ved, til at det er umuligt for hende, at heale nogen, hvis de har mistet rigtig meget blod eller så meget blod, at det vil være dødeligt for dem - da kan hun ikke redde dem.\nPersonlighed: Senya er en intelligent, ung kvinde. Hun har læst hos en healer i en hytte, som har lært hende at læse og skrive samt videre udviklet hendes evne til at heale. Hun har lært at læse komplicerede ord og ligeledes skrive dem, da hun er nød til det, for at kunne læse de healende besværgelser i bøgerne i stammen.\nAf styrke, så har Senya ikke ret meget, og ej heller udholdenhed, fysisk. Hun er aldrig blevet kamptrænet med våben, så kan ikke håndtere så meget som en kniv. Hun har kun magien at forsvare sig med, men det er hun så også ret god til. Hun er meget stærk, men bestræber sig på at bruge sin magiske gave til at heale, ikke at skade. Men mentalt er hun ret stærk og udholden. Hun bliver sjældent forskrækket, og kan tåle rimelig meget tortur-behandling.\nSenya virker også ret humorforladt, til trods for, at hendes kreative evner er rimelige. Hun kan godt lide at skrive historier fx.\nSkoven, som grænser op til landevejen mod Det Centrale Krystalland, er hvor Senya bor, ligesom så mange andre af sine Topalis-fæller. De foretrækker skoven, fordi det minder om deres gamle land, eller Senya gør i hvert fald. Hun bor i en lille hytte, som folk kommer til, hvis de skal have hjælp af hendes healende kræfter. Eller støder på hytten helt tilfældigt.\nBaggrundshistorie: Senya husker ikke rigtig noget før sit liv i skoven i Det Centrale Krystalland. Hun husker kun, at hun vågnede op i hytten hos en ældre Topalis-kvinde, som måtte lære hende alt om deres kultur og hvordan man healede og brugte sine magiske evner. Først troede hun, at kvinden var skør, men hun opdagede snart, at de var af samme slags og at hun selv besad magi.\nDen gamle kvinde gik ud fra, at hun havde fået hukommelsestab eller sådan noget, for Senya var blevet fundet ude i skoven - forslået.\nFamilie: Ingen familie, de er alle døde.\nNuværende levested: Det Centrale Krystalland i skoven nær landevejen.\nJack Rabbit og Jaguar-blanding kaldet en Jackguar. Denne hedder To, og er Senyas ridedyr i ørkenen.\nFysisk udholdenhed: 3\nMental udholdenhed: 6


Derfor skal du søge hjælp til at komme over de svære perioder - Sorg - Klodsmajor.dk\naf Redaktion | feb 12, 2020 | Sorg\nEr du midt i en svær periode, måske føler du ikke at livet er fair, måske har du svært ved at overskue hvordan du kommer videre fra der hvor du står lige nu. Måske har du lige oplevet et dødsfald, eller en hård skilsmisse, måske går du rundt med svære tanker, eller føler dig ensom og alene. Grundene kan være mange, og mange mennesker går, af den ene eller den anden grund, igennem svære perioder i deres liv. I denne artikel får du et af de bedste råd, hvis du går igennem en svær periode.\nDu sidder alene, dine tanker fylder mere og mere, det er som om der er blevet lagt en dyne over dit hoved. Du føler dig tung i hovedet og det kan være svært at overskue tingene. Desto mere du sidder der, desto mere begynder tankerne at vrimle rundt. Måske mærker du en form for skyldfølelse. Selv når du skal sove, så flyver tankerne rundt i hovedet på dig, og det virker som om at de ikke lander igen. Du vågner træt og uoplagt. Trætheden får dig bare til at tænke endnu mere, og bekymringerne begynder at hobe sig op.\nLet dit hjerte – vejen til at komme videre\nKan du nikke genkendende til denne situation, så er du ikke alene. Men hvad kan du gøre for at komme lidt videre, og måske få tankerne og skyldfølelsen lidt væk?\nEt af de bedste råd der findes, er at tale om tingene. At få lettet sit hjerte, og komme ud med alle sine tanker og bekymringer. Først når man taler åbent om tingene, kan man få sat sine tanker i perspektiv og se det hele lidt udefra. At blive lyttet til og hørt, kan være en stor åbenbaring. Når der sidder et andet menneske og lytter oprigtigt til dine tanker, så får du ikke bare lettet dit hjerte, du får også råd og vejledning, og vigtigst af alt så lærer du at bearbejde hele din situation.\nDet er dog vigtigt at personen du taler med lytter oprigtigt, og hører hvad du siger og føler. Det er også vigtigt at personen er opsat på at hjælpe dig videre i dit eget tempo. Derfor er det utrolig vigtigt at du vælger at snakke med en dygtig psykolog, der forstår dig og din sorg. En god psykolog kan være med til at sætte hele din situation i perspektiv, og lære dig at bearbejde dine tanker.\nSelvom om tingene kan virke uoverskuelige, så er det at kunne snakke om dem, et vigtigt og kæmpe stort skridt på vejen.


Kirker må tænke kreativt for at fylde tomme kirkegårde | TV SYD\nKirker må tænke kreativt for at fylde tomme kirkegårde\nAldrig har der været så mange ledige gravsteder på kirkegårdene. Det betyder, at kirkerne må finde på andre ting at bruge kirkegårdene til.\nAldrig før har så mange gravsteder været ledige på landets kirkegårde.\n24. mar 2016, kl. 18:14\nDer er langt mellem gravstenene på de sydjyske kirkegårde. Faktisk har der aldrig været så mange tomme gravsteder på kirkegårdene som i dag.\nForklaringen er blandt andet, at flere vælger at blive brændt i stedet for en traditionel begravelse, og det kræver ikke så meget plads. Mange dropper samtidig familiegravstederne og vælger de ukendtes grav.\nI Adsbøl er omkring 200 gravsteder lige nu ledige på kirkegården, og det har fået kirken til at tænke kreativt.\n- Det er jo et naturligt resultat af den virkelighed, vi lever i. Derfor må vi følge med tiden. Vi prøver derfor at gøre rummet på kirkegården til en god oplevelse ved at plante dem til og gøre dem hyggelige på en anden måde, siger Helle Blindbæk, der er formand for menighedsrådet i Adsbøl ved Gråsten.\nFor at gøre kirkegården til et mere rekreativt område, har kirken ansat et arkitektfirma, der er eksperter i udendørs landskaber.\n- Allerede for to år siden lagde vi græs overalt på den ene kirkegård i byen. Det skaber et helt andet rum. Det er ikke bare en park, men et rum, hvor man også kan fordybe sig, siger Signe Moos, der er landskabsarkitekt i firmaet Moos+Looft.\nLandskabsarkitekterne har allerede omdannet flere kirkegårde i Syd- og Sønderjylland til rekreative områder. I den kommende tid kommer halvtomme kirkegårde i Bov og Egernsund under kærlig behandling.


Skjult detalje i Game of Thrones-introen: Kan få kæmpe betydning for sæsonen – Ekstra Bladet\n112 14 min. siden Helt ny Tesla-forhandler i Malmø i brand 112 29 min. siden Frygtelig ulykke ved tysk julefest: Spritstiv mand skubber sin kollega i døden Fransk fodbold 27 min. siden Træner i storklub røvet: Transferplaner og lønsedler er væk! Svømning 26 min. siden Blume cruisede videre i finalen: 'Det skal gøre mere ondt' Intl. kendte 15 min. siden Hollywood-stjernen fra 1958: Sådan ser hun ud i dag 112 14 min. siden Helt ny Tesla-forhandler i Malmø i brand\nSøndag d. 23. jul. 2017 - kl. 18:02 0 0\nDen syvende og næstsidste sæson af den populære serie 'Game of Thrones' er blevet skudt i gang. En vågen seer har opdaget en skjult detalje i introen. Det lover ikke godt for Jon Snow og resten af menneskeheden\nDer er lagt i kakkelovnen til det helt store brag i Game of Thrones, hvor både Cersei, Jon Snow og Daenerys er på krigstien.\nMan skal være tæt på at have levet på en isoleret ø uden nogen internetadgang i de seneste 10 år, hvis ikke man ved, hvad Game of Thrones er. Den populære serie har siden 2011 tryllebundet seere med drager, sex og politisk magtspil.\nDen syvende og næstsidste sæson fik dansk premiere i mandags, og mens vi venter spændt på det andet afsnit i morgen, har flittige seere fundet et afgørende spor i introen til den nye sæson.\nDet skriver det amerikanske medie Buzzfeed.\nHvis ikke du har set det første afsnit i den nye sæson, skal du stoppe med at læse her. Der er spoiler-alarm.\nDen noget morbide karakter 'The Hound' kigger i en scene ind i flammerne. Her stirrer han intenst, mens et form for fremtidssyn springer i øjnene på ham.\n- Det er der, hvor 'The Wall' møder havet. De døde marcherer forbi, siger han.\nMen dette har skabt stor forundring blandt seerne. Hvis 'de døde' (de onde 'The white walkers') bare kan marchere forbi muren - hvorfor gjorde de så ikke det for lang tid siden?\nOg det er her, at introen til den nye sæson kommer ind i billedet. For her kan man måske finde svaret.\nDet vågne øje har spottet en forandring i introen fra sæson seks til sæson syv. Vinteren er kommet, og det har resulterede i, at havet er blevet til is. Dermed kan 'the white walkers' gå på det frosne hav og uden om muren.\nBillede fra introen til afsnit 1 - sæson 6. Her kan man tydeligt se, at havet endnu ikke er frosset til. Foto: HBO\nSæson 7 - afsnit 1. Her kan man se, at havet er frosset til. Dermed kan 'the white walkers' ganske ubesværet marchere forbi muren. Foto: HBO\nHvis dette er tilfældet, kan det få stor betydning for resten af sæsonen.\nVinteren er i sandhed kommet.\nNikolaj Coster-Waldau har været med siden begyndelsen på Game of Thrones. Han nyder stor succes i USA på grund af sin rolle. Foto: HBO/CANAL+\nBåde Nikolaj Coster-Waldau og Pilou Asbæk spiller bærende roller i den nye sæson. Til gengæld går der rygter om, at længselsfulde 'GoT'-fans må kigge langt efter den ottende og sidste sæson.\nFransk fodbold 26 minutter siden\nBrøndby 34 minutter siden\nSvømning 26 minutter siden


Søsums historie - Søsum Borger- og Grundejerforening\nAf Bent Stiesdal. Fra bogen Kend din egn, Stenløse Lokalhistoriske Forening 1993. Ajourført 1998.\nNavnet Søsum skal betyde husene eller hjemmet ved søen. Det hentyder til den nu udtørrede Søsum Østersø. Den lå øst for byen og blev lige før 1800 udgravet og tørlagt. Se afsnittet om "Søsum Østersø og Tranemosen".\nNæsten ligegyldigt fra hvilken side man nærmer sig Søsum, ses kun en gård eller to og et hus. Selve byen ligger skjult i bunden af dalen. Ikke mange byer byder én velkommen så beskedent og smukt. Det er først i det øjeblik, man kører ind mellem husene, man oplever bysamfundet. Det kan synes mærkeligt, at byen er placeret således; men Søsum er blandt de byer, hvis beliggenhed kan forklares. For 1000 år siden var bunden af tunneldalen fyldt af vand, sump og hængedynd, der gjorde den umulig at passere for almindelig trafik. Kun hvor dalen var snævrest, var der mulighed for en overgang.\nFra oldtiden har der været en betydningsfuld trafikåre fra Roskilde Fjordområdet over Stenløse, Søsum, Kirke Værløse og videre nordøst på, og passagen ved Søsum var et væsentligt led heri.\nI begyndelsen af middelalderen, hvor Roskilde var kongeby og på mange måder landets midtpunkt, voksede trafikken og også betydningen af omtalte vejforbindelse.\nFra ca. 1325 var Søsum underlagt Knardrup Kloster, der havde en ladegård i byen. Ladegården, et stenhus, lå på banken, hvor Stiesholm i dag ligger, og det er muligt, at bygningerne var bygget af Hvideslægten, der før klostertiden havde hovedsæde i Knardrup. Det er meget tænkeligt, at Hvidedynastiet ville beherske eller kontrollere overgangen i Søsum, hvilket har været let ved broen eller vadestedet (hvor Stenpilstræde når Madam Anes Vej).\nDen gamle vejforbindelse har nemlig fulgt Søsum Bygade fra syd ned ad bakken og langs skrænten - en rimelig bakke for ridende og kørende trafik - gennem Stenpilstræde, over den lumske sump og op ad Madam Anes Vej forbi ladegården og videre nord eller nordøst på.\nI middelalderen var der ved overgangen en vandmølle, idet Spange Bæk løb gennem Søsum til Værebro Å og ikke som i dag til Fuglesø.\nDe her nævnte forhold er alt sammen fjern fortid, men aktiviteten ved overgangen er baggrunden for byens placering.\nSøsum i dag\nSøsum er i virkeligheden et ret enestående sted, som det er værd planlægningsmæssigt at passe på. En enkelt forkert anbragt bygning kan gøre ubodelig skade. Læg for eksempel mærke til, næste gang du kommer til Søsum, at du neden for Stenpilgård - i byens midte - har frit udsyn til mark og eng (den udtørrede Søsum Østersø), eller de i indledningen nævnte forhold med gårdene som byens vartegn ved indfaldsvejene. Der er flere muligheder for gode spadsereture ved Søsum, hvor landskabet endnu er stort og smukt.\nvia Kresten Smed Stræde til Østersø, Bjellekærvej, Nordre Sørække og de sidste 200 meter tilbage ad Toppevadvej.\nEller ad Lillevangsvej forbi den gamle frostboks - eller andelsfrysehus - uden om Stiesholm og ud ad Lillevangsvej. Fra Lillevangsvej ses tydeligt banken, hvor i middelalderen ladegården lå over for den gamle overgang. I dag klæder Stiesholms bygninger stedet.\nFra Lillevangsvej er der mulighed for at gå ad kirkestien til Stenløse eller fortsætte ad stien til Slagslunde eller benytte Svinemosevej mod Ganløse.\nSøsum Bygade 2\nHuset er byens gamle skole - en rytterskole oprettet i 1721 i lighed med 239 andre rytterskoler blandt andet i Stenløse, Ganløse og Slagslunde. Skolen blev nedlagt i 1938, da Centralskolen (nu Sandbjergskolen) blev indviet. Den gamle tavle med inskription fra rytterskolens oprettelse har omsider fået sin oprindelige plads i Søsum. Desværre fremtræder bygningen i dag ikke med sit oprindelige fine ydre. De af kommunens gamle skoler, der i sit ydre har lidt mindst skade, er Ganløse Rytterskole, selv om huset også her er stærkt ombygget.\nHvor Søsumvej udmunder i Søsum Bygade, lå til 1928 byens gamle sprøjtehus med det lokale brandmateriel, bla. et studehorn der brugtes til at varsko med ved ildebrand.\nDa huset blev fjernet, flyttedes brandsprøjten til en lade, der lå ved gadekæret, og som også rummede gårdmændenes fælles damptærskeværk.\nSøsum Bygade 8\nByens sidste smedje, nedlagt i 1953, hvor huset skiftede ejer. Der var altid aktivitet ved smedjen. Lugten af kulrøg og brændt horn fra skoning af heste sammen med den karakteristiske klingende lyd fra slag på ambolten gav en særlig stemning. Endnu ligger smedehus, beslagskur og gårdsplads ret uændret, men de flotte mandehoveder er dog opsat efter smedjens ophør. De stammer fra et vandtårn i Gentofte.\nI 1957 blev vejen kraftigt hævet, der blev etableret fortov i begge sider, og nr. 8 selv "sank" noget ned. Se selv forskellen.\nByens andet smedehus lå i Kresten Smed Stræde 3. Også det er kun lidt ændret. I mange år blev byens telefoncentral betjent fra huset af Katrine.\nOver for Stenspilgaard fører en markvej op ad skrænten. Fra skræntens top er en storslået udsigt over byen og landskabet. Vejen og området er privat - pas på ikke at træde i afgrøderne!\nPå skrænten længere oppe ses bynavnet plantet i lavendel. Billedet viser plantedagen i 1997.\nSøsum Bygade 31\nKøbmandsforretningen blev startet i forrige århundrede af Niels Larsen men blev i 1908 omdannet til en Brugsforening, som igen i 1983 atter blev købmandsforretning. Lageret langs Lillevangsvej blev bygget omkring 1911 med mølleri og elektricitetsværk, hvorfra en del af byen fik strøm. Det hele blev trukket af en stor petroleumsmotor i kælderen.\nSøsum og Helsinge var de to første landsbyer i Nordsjælland, der fik elektricitet.\nTidligere havde byen flere forretninger. Blandt andet var der i mange år købmandsforretning i Søsum Bygade nr. 13 og manufakturhandel i nr. 22. Senere kom brødudsalget - "den kolde bager" - til; først i nr. 22, så i Madam Anes Vej nr.2 og endelig i Søsum Bygade nr. 19.\nSøsum Forskole blev bygget i 1923 som afløser for en privat pogeskole. Børnene gik de første tre år i forskolen, hvorefter de kom op i Rytterskolen. Efter indvielsen af Centralskolen (nu Sandbjergskolen) i 1938 fungerede forskolen stadig frem til 1972. I dag bruges skolestuen som mødelokale og som stemmelokale ved valg til kommune og Folketing.\nVest for Stenpilstræde og Madam Anes Vej er en åben plads. Her lå gadekæret, men omkring 1950 blev den sidste rest af vandhullet fyldt op. Gadekæret har til alle tider været et af byens samlingssteder. Det blev rent praktisk brugt som branddam, til kreaturvanding, vask, iblødsætning af baljer, vogne m.m., men kæret var også en flittigt benyttet legeplads både sommer og vinter.\nSøsum Østersø og Tranemosesøen\nI dag er der intet tilbage af Søsum Østersø, men engang lå der i tunneldalen øst for Søsum en fiskerig sø omtrent på størrelse med Bastrup Sø. Et par navne angiver, hvor den lå og tillige til dels dens udstrækning. Vejene Østersø og Nordre Sørække ligger, hvor tidligere henholdsvis den sydlige og nordlige søbred strakte sig.\nSøen hørte i middelalderen ligesom Søsum by under Knardrup Kloster og senere under kronen som kongens ejendom. I slutningen af 1700-tallet havde kongen forpagtet fiskeretten ud til Ib Pinvig, der ydede en årlig afgift til rentekammeret. Desuden var fiskemesteren ansvarlig for 2.500 kg karper ved forpagtningens eventuelle ophør.\nSøsums bønder mente imidlertid, at søen med fordel kunne tørlægges og anvendes til afgræsning og høslæt. I 1788 ansøgte de første gang om at måtte overtage og tørlægge søen. I 1793 opnåedes endelig overenskomst om afvanding og bøndernes beskatning af det nyindvundne areal.\nSøen blev delt i 24 lodder, én til hver gård, og fordelingen blev foretaget ved lodtrækning.\nDesværre viste det sig, at den dyrkningsmæssige fordel ikke stod mål med de forestillinger, man havde gjort sig. I dag ligger størstedelen af den tidligere søs arealer ubenyttede hen.\nØst for Bjellekær har Københavns Vandforsyning en pumpestation, der henter vand fra en del boringer i den gamle søbund.\nFra pumpestationen ved Bjellekær styres også en sattelitpumpestation nord for Stenlille, der via Bjellekær også leverer vand til København.\nForan gården Bjellekær står to milesten opsat i 1928. Stenene er en foræring til gårdens daværende ejer Jens Peter Jensen for hans arbejde i Frederiksborg Amtsråd og dettes vejudvalg.\nI dag er alle milestenene langs vore veje fredede og kan ikke overgå til privat eje.\nI haven over for Bjellekærs indkørsel står en mindesten, opsat i 1911 til minde om, at ejendommen da havde været i slægtens eje i hundrede år.\nBjellekær er ikke mere i samme slægts eje. Der er ikke offentlig adgang til mindestenen.\nSøen ligger i en erosionsdal - et landskab der er så karakteristisk for vor egn. Når man befinder sig på Skovvangsvej ved "Pilehøj" og drivhusgartnerierne, aner man ikke, at Tranemosesøen ligger mindre end 150 meter nord herfor, idet landskabet synes at fortsætte ubrudt mod nord. Fuldstændig på samme måde som man ikke tænker sig Fuglesøens nærhed, når man færdes på Frederikssundsvej mellem Stenløse og Veksø. Først når man kommer hen ved enden af Tranemosesøen, på Bjellekærvej ved Tranemosegård, ses den smukke lille sø, der på en måde er af ny dato.\nI 1964 fandtes ved søens afløb i vestenden en lejesten fra en middelalderlig skvatmølle (Skvatmølle = en lille vandmølle med vandret liggende drivhjul og lodretstående drivaksel. Drivakslens nederste leje bestod af en granitsten med hul i). Det må altså formodes, at der i middelalderen også har været sø, og at man har anvendt søens afløb som drivkraft.\nDa de første kort blev tegnet i 1787 var der imidlertid ikke længere sø men mose. I begyndelsen af 1800-tallet var mosen, der fra udskiftningen i 1782 hørte under Tranemosegården, blevet opdelt i 12 lodder. Her skar flere af byens bønder tørv, dels til eget brug, dels til salg om vinteren i København.\nOmkring 1870 skred en af skrænterne ud i mosen, og alle tørvehuller og -bænke skred sammen, og mosen blev en jævn flade. Da kul og koks også på dette tidspunkt vandt indpas som brændsel i København, faldt interessen for tørveskæret.\nOmkring 1900 var vandstanden sænket, og mosens bund blev afgræsset af kreaturer. Imidlertid opstod der stridigheder mellem lodsejerne ved mosens afløb mod vest, og da afløbet ikke blev passet og snarere blev opfyldt end renset, steg vandet, og søen dannedes.\nI vestkanten af den lille plantage ved østenden af Tranemosesøen ligger nogle store sten, som skal være bragt til stedet fra et oldtidsminde lidt nordligere på marken.\nDen ene af disse sten er rejst op og står lidt for sig selv. På denne sten er nogle skålformede fordybninger, som er helleristninger. Nogle lignende findes på "Myrestenen" i Ganløse Eged. Man regner med, at sådanne fordybninger er lavet i bronzealderen, men formålet med dem kendes ikke. Det formodes dog, at de har haft en kultisk eller offermæssig betydning.\nHer ses Fuglesøen, der ligger smukt neden for Spydbakken syd for Søsum.


Dyrepasser (18 måneders vikariat) @ Agilent Technologies, Inc.\nLocation: Naestved, 4700\nReq Number: RM4014071\nAgilent inspirerer og understøtter opdagelser, der fremmer livskvalitet. Vi forsyner biovidenskabelige, diagnostiske og anvendte markedslaboratorier over hele verden med instrumenter, tjenester, forbrugsstoffer, applikationer og ekspertise. Vi giver kunder mulighed for at få de svar og den indsigt, de søger - så de kan gøre det, de er bedst til: at forbedre verden omkring os.\nMere information om Agilent er tilgængelig på www.agilent.com.\nI Agilent søger vi en engageret Dyrepasser til vores bedrift på Sydsjælland.\nBedriften består primært af kaniner samt en mindre bestand af geder. Kaninerne hjælper Agilent med at producere antistoffer, som udgør en vigtig del af vores produkter og som bl.a. bliver brugt i kampen mod cancer.\n• Rengøring og vedligeholdelse af stalde og inventar. I denne forbindelse vil der forekomme en del tunge løft.\n• Produktion af antistoffer herunder blodtapning og immunisering.\n• Avlsarbejde i mindre omfang.\nStillingen er en 18 måneders vikariat med potentiel mulighed for forlængense.\nWeekend- og helligdagsvagter fordeles ligeligt mellem medarbejderne og intervallet mellem hver weekendvagt ligger på 8- 12 uger. Tidsforbrug i weekender og på helligdage ligger ud over det ugentlige timetal og afregnes i henhold til gældende lokalaftale.\nJobbet kræver, at du har gennemført en uddannelse som dyrepasser, landmand (husdyr), veterinærsygeplejerske eller har anden relevant erhvervserfarning indenfor dyr.


Sikring af speditionsfirma - Moosdorf hegn\nLevering og montering af 1 stk. Heras Delta elektrisk drevet skydeport med en gennemgangsbredde på 8500mm og en højde på 2000mm. Porten er leveret i RAL 9005 sort. Det samme er de 225 m. Heras Pallas stålmåtte hegn der er leveret og monteret.


⇒ Bedste Stanley Sortimentskasse online [Se bedste tilbud]\nEr du på udkig efter stanley sortimentskasse? Det kan du købe i følgende online byggemarkeder…\nStanley BukkeStanley FatmaxStanley HøvlStanley KnivStanley KompressorStanley VærktøjStanley VærktøjskasseStansemaskineStarmix StøvsugerStartkabler\nMasser af online forhandlere tilbyder nu om dage diverse billige fragtmetoder til stanley sortimentskasse. En der er meget almindelig er for øjeblikket udleveringssteder, som giver dig fleksibiliteten til at hente dine varer på et selvvalgt tidspunkt. Leveringstypen er nemlig rigtig let gængelig, og typisk endvidere den mest prisbevidste leveringsløsning.\nDu bør omvendt påtænke at få varerne leveret hjem til dig eller til hvor du arbejder. Leveringsformen er gennemsnitligt en kende mere pebret, men derudover ualmindeligt ligetil med stanley sortimentskasse online. Den mindst kostelige mulighed for fragt vil dog til enhver tid være at hente varerne selv, men det nødvendiggør at du er lige ved online forretningens butikker, for eksempel Harald Nyborg, Bauhaus, Jem og Fix eller Silvan.\nLeveringstidspunktet på stanley sortimentskasse er naturligvis ekstremt vital i tilfælde af at du absolut skal bruge ordren nu og her, så i det øjemed er det nemlig afgørende at du finder den estimerede leveringstid for stanley sortimentskasse. En masse online varehuse – fx Jem og Fix, Bauhaus, Silvan og Harald Nyborg – yder billig levering efter en enkelt hverdag på masser af varenumre online, men vær opmærksom på at det stiller krav om at ordren lægges tidligere end et nøjagtigt klokkeslæt, sådan at de kan nå at få bestillingen på posthuset før lagerpersonalet har fyraften.\nIndtil flere forhandlere på nettet yder fragt uden omkostninger på stanley sortimentskasse online, men i de fleste tilfælde er det under betingelse af at man aftager for et bestemt beløb. I øvrigt bør du beslutte sig for den mest prisbevidste form for fragt, hvilket typisk er at få dem til at levere din bestilling til et afhentningssted.\nDe største kæder tilbyder afhentning hvor man bestiller billig stanley sortimentskasse online men afhenter i butikken. Fx XL-Byg, Bygma, Davidsen, Stark, Bauhaus, Harald Nyborg, 10-4, Silvan og Jem og Fix. Byggekæderne yder bl.a. afhentning af stanley sortimentskasse i disse områder:\nViborg, Køge, Hørsholm, Jyllinge, Svendborg, Taastrup, Søborg, Vanløse, Lyngby, Aarhus, Nørresundby, Haderslev, Ballerup, Solrød Strand, Kalundborg, Værløse, Hedehusene, Ølstykke, Brønshøj, Brønderslev, Aalborg, Tårnby, Gladsaxe, Lystrup, Valby, Haslev, Kokkedal, Rudersdal, Allerød, Struer, Holbæk, Frederiksværk, Odder, Kolding, Silkeborg, Thisted, Ikast, Brabrand, Aabenraa, Risskov, Herlev, Greve, Rødovre, Hjørring, Birkerød, Åbyhøj, Næstved, Stenløse, Gentofte, Horsens, Esbjerg, Albertslund, Ishøj, Varde, Korsør, Farum, Helsingør, Nakskov, Glostrup, Slagelse, Frederikshavn, Hedensted, Roskilde, Frederiksberg, Nærum, Sønderborg, København, Charlottenlund, Skive, Grenaa, Hillerød, Vallensbæk, Højbjerg, Herning, Frederikssund, Hobro, Rønne, Lillerød, Nyborg, Randers, Vejle, Virum, Odense, Ringsted, Fredericia, Holstebro, Vordingborg, Tilst, Nykøbing Falster, Middelfart, Hvidovre, Dragør, Skanderborg, og Brøndby, .\nAfhentning for stanley sortimentskasse er muligt i alle områder af Danmark: Jylland (Sønderjylland, Midtjylland, Nordjylland, Østjylland, Sydjylland, Vestjylland, Syddanmark), Sjælland (Bornholm, Nordsjælland, Amager, Lolland, Østsjælland, Hovedstaden, Falster, Sydsjælland, Midtsjælland, Vestsjælland) og Fyn (Nordfyn, Sydfyn, Midtfyn, Østfyn, Vestfyn).\nVed kig i tendenserne fremstår det markant, at online shoppere jævnligt søger eksempelvis stanley sortimentskasse online og billig stanley sortimentskasse. Foruden dette oplever man typisk mennesker kigge efter bl.a. stanley sortimentskasse priser, stanley sortimentskasse tilbud og køb stanley sortimentskasse, plus de kendte byggekæder som Jem og Fix, 10-4, Bygma, Stark, Davidsen, Silvan, XL-Byg, Bauhaus og Harald Nyborg.\nGode priser på stanley sortimentskasse\nDet er jo efterhånden særligt bekvemt for alle at søge sig frem til tilbud på billige stanley sortimentskasse online fra flere online outlets, og til tak har en lang række online outlets fundet det uundgåeligt at formindske salgspriserne på stanley sortimentskasse helt i bund, og derudover love fragt uden betaling.\nTrods dette kan det imidlertid være indbringende at sammenligne et par forskellige webbutikker efter tilbud og udsalg på stanley sortimentskasse online før du færdiggør din shopping, så man er garanteret at skaffe sig den mest attraktive pris. Kig ikke kun på de velkendte byggekæder som Davidsen, Bygma, Jem og Fix, 10-4, Harald Nyborg, XL-Byg, Silvan og Bauhaus.\nMan må ikke desto mindre være så påpasselig, at hvis en e-handler sælger billige stanley sortimentskasse online for en pris der kan virke enormt tiltalende, burde det ofte være et signal om en fup e-forretning. Køb med kort er heldigvis indbefattet af en retningslinje, der bistår dig som køber overfor bedrageriske internet varehuse.\nVi tilråder generelt køb med gængse betalingskort eller mobilbetaling. Som et alternativ kunne du bruge en løsning fra for eksempel ViaBill, i tilfælde af at du higer efter at honorere beløbet til stanley sortimentskasse ude i fremtiden. Det tilbydes ofte ved nichefokuserede webshops, men dog sjældent de kendte byggecentre som for eksempel Jem og Fix, XL-Byg, Harald Nyborg, Bauhaus, Davidsen, Silvan, 10-4 og Stark.\nNår man ser på tallene fremstår det klart, at folk jævnligt leder efter for eksempel køb stanley sortimentskasse og stanley sortimentskasse tilbud. Vi ser derudover typisk online shoppere søge eksempelvis stanley sortimentskasse online, billig stanley sortimentskasse samt stanley sortimentskasse priser.\nTrustpilot frembringer immervæk habile chancer for at bese adskillige andre kunders oplevelser og på grund af dette er det smart, at du læser internet shoppens omtaler forinden du placerer din ordre på billige stanley sortimentskasse online.\nFacebook fremskaffer tilsvarende forholdsvis fornemme genveje til at få kendskab til online virksomhedens popularitet. I øvrigt møder vi en del e-butikker hvor kunder kan meddele en omtale af købsoplevelsen, som tillige kan benyttes til at få et indblik i kundetilfredsheden.\nFør nogen handler billige stanley sortimentskasse online hos en e-forhandler kunne man utvivlsomt tyde forhandlerens handelsaftale, men det er normalt ikke super interessant, specielt på de velkendte byggekæder som 10-4, XL-Byg, Bauhaus, Davidsen, Stark, Silvan, Bygma, Harald Nyborg og Jem og Fix.\nEt alternativ kunne derfor være at kontrollere hvorvidt netshoppen er medlem af e-mærket, grundet at det kan være en indikator for at internet forretningen efterlever de danske love, og at online virksomheden fra tid til anden ses til af eksperter der har megen viden om vilkårene.\nDet giver dig genvej til at få bistand, såfremt du oplever vanskeligheder i processen med dit indkøb af stanley sortimentskasse. Tilsvarende er det godt at du er obs på de mest centrale betingelser der er gældende for bestillingen af stanley sortimentskasse online, eksempelvis den returret virksomheden anvender.\nI den relation er det desuden afgørende, at man stadigvæk sikrer sin kvittering på e-mail, så man når som helst kan dokumentere bestillingen af stanley sortimentskasse, uagtet om man handler fra Harald Nyborg, XL-Byg, 10-4, Stark, Bygma, Silvan, Jem og Fix, Bauhaus eller Davidsen.


Afdeling: Fund Services\nSom person beskrives du som skarp, ansvarsfuld og grundig; dit team lykkes sammen som enhed, og du er bevidst om din egen rolle, og hvordan du kan bidrage til den fælles succes. Du forstår at tage ansvar for dit eget arbejde og at indgå med integritet og selvtillid i de mange forskellige samarbejds¬relationer. Du er struktureret og god til at bevare overblikket, selv med mange bolde i luften.\nInteresseret? Vi vil rigtig gerne høre fra dig. Ved at klikke “Ansøg” indsendes dit CV og send gerne en motiveret ansøgning også. For spørgsmål vedrørende rekrutteringen eller stillingen bedes du kontakt HR Business Partner Michelle Gernandt på +4670 158 30 99 eller michelle.gernandt@intertrustgroup.com. Der er løbende samtaler så send din ansøgning så hurtigt som muligt - dog senest den 30. juni 2022.


Fjerritslev | VisitJammerbugten\nFjerritslev er handelsbyen mellem hav og fjord, hvor der er gode shoppingmuligheder og samtidig en spændende bryggerhistorie.\nFjerritslev ligger desuden i det dejlige område Han Herred, som er en af de meget naturskønne dele af Jammerbugten helt tæt på Svinkløv, Slettestrand og Thorupstrand.\nUanset hvor i Jammerbugten du bor på din ferie, er Fjerritslev og det nærliggende område et besøg værd.\nHer finder du flere gode shoppingmuligheder, gode dagligvarebutikker og mange spændende attraktioner og naturområder i den umiddelbare nærhed.\nUanset hvad behovet og købelysten efterspørger, er der masser af mulighed for at få gode indkøb og oplevelser med hjem fra Fjerritslev.\nHer er tøjbutikker for både voksne og børn, mænd og kvinder, og for de modebevidste unge.\nDerudover er der bl.a. flere kædeforretninger såsom Matas, Imerco, SportMaster og Synoptik, og du finder også ure- og smykkebutik, skobutik, EDB center, slagter med delikatessevarer, bibliotek, grønthandler, biograf, frisører, diskotek, caféer og pizzariaer samt butikker med inventar til hus og have.\nKræmmerstemning, by-nights og events\nSommeren igennem lukkes hovedgaden hver lørdag til fordel for et stort torvemarked, hvor kræmmerne sælger varer fra deres boder.\nI løbet af året er der desuden en række By Night arrangementer, hvor de mange butikker har særligt gode tilbud og gaderne er fyldt med underholdning for familien.\nEn af de sjove oplevelser er det lille tog Fjerritslev Expressen, som kører rundt i byen til stor fornøjelse for de mindste.\nDerudover er byen vært for flere større events. Blandt andet afholdes den store koncert Vesterhavsrock hvert år i august og et af de få tilbageværende dyrskuer - Fjerritslev Dyrskue - afvikles hvert år i maj.\nFilmhygge i kino\nI Fjerritslev Kino er der mulighed for at nyde en god film. Her vises på skift de seneste nye filmhits, men også specialarrangementer med indlæg og dokumentarer er indimellem på programmet.\n> Se program for Fjerritslev Kino\nØlbrygning og gamle dragter\nI hjertet af Fjerritslev ligger Nordeuropas bedst bevarede landbryggeri - Fjerritslev Bryggeri- og Egnsmuseum.\nBryggeriet og bryggerfamiliens hjem er bevaret og byder desuden på egnshistorisk udstilling, gamle dragter samt lejlighedsvis ølbrygning, hvor du til særlige arrangementer kan smage på den lokale øl.\nTil jul åbnes bryggerkælderen med servering af den danske klassiker stuvede hvidkål, flæsk og pølse samt hvidtøl.\nDerudover kan du dyste med familien i Han Herred Bowlingcenter eller måske nyde en tur i svømmehallen eller motionscenteret hos Idrætscenter Jammerbugt.\nEn hyggelig dag kan afsluttes med besøg i byens lystanlæg eller en middag på den lokale kro Fjerritslev Kro , som ligger centralt på torvet i centrum af handelsbyen.\nFra Solen via Fjerritslev til Pluto\nI Fjerritslev kan du også få indblik i det enorme univers, vi mennesker befinder os i. Følg Planetstien - en model af solsystemet med 9 planeter reduceret 1 milliard gange i forhold til virkeligheden.\n> Læs mere om handelsbyen Fjerritslev\nLæs mere og Fjerritslev og Han Herred i Han Herred Guiden


Kognitiv Terapi og Mindfulness | X-Psyk\n310Grundlæggende principper i kognitiv terapi\nDen kognitive metode er baseret på den antagelse, at vores følelser og adfærd i høj grad bestemmes af, hvordan vi tænker om os selv og vores vanskeligheder / muligheder i en specifik situation.\nTeorien bag kognitiv terapi siger, at der findes 3 lag af tanker:\nNederst findes de såkaldte kerneantagelser / skemata – der er faste overbevisninger om, hvordan jeg selv, andre mennesker og verden er. Disse (ubevidste) overbevisninger indlæres tidligt i barndommen gennem vedvarende handle- og tankemønstre i ens omgivelser.\nDet næste tankelag kaldes leveregler / basale antagelser – de er en slags spilleregler, du følger for at overleve i verden. Leveregler, der normalt også er ubevidste, afspejles således ofte i dine handlemåder.\nDet øverste tankelag er de såkaldte automatiske tanker – tanker, erindringer, billeder eller forestillinger om en bestemt situation, der dukker op i hovedet på dig som lyn fra en klar himmel.\nDe automatiske tanker – der både kan være positive, neutrale og negative ift. den specifikke situation – er således påvirket af dine tidligt indlærte skemta og leveregler, men har afgørende indflydelse på dine aktuelle og fremtidige følelser og adfærd.\nMan har længe vidst, at tanker påvirker / styrer sindsstemning og følelser – men udviklingen kan også gå den modsatte vej, således at dit humør kan styre dine tanker. Det betyder i praksis, at f.eks. et øjebliks tristhed kan give næring til dine negative tanker og erindringer, og derved farve dit syn på din omverden, hvilket igen får dit humør til at dale. Du er dermed fanget i en ond cirkel.\nFormål med kognitiv terapi\nKognitiv terapi har som overordnet formål at lære klienten: At opdage sine negative automatiske tanker – at erkende forbindelsen mellem tænkning, følelser og adfærd – at undersøge sine negative, automatiske tanker – at erstatte disse med mere realistiske, hensigtsmæssige forklaringer = alternative tanker – at identificere og ændre de antagelser (leveregler eller skemata), der fordrejer en oplevelse.\nKognitiv terapi er videnskabeligt dokumenteret\nDen kognitive terapi blev grundlagt og udviklet op gennem 1960’erne og 1970’erne af den amerikanske psykiater Aaron T. Beck.\nFor Beck var det afgørende at formulere en psykoterapeutisk retning, der ikke byggede på formodninger og fortolkninger – men på videnskabeligt grundlag. Dette princip har været ufravigeligt lige siden. Kognitiv terapi er derfor i dag den mest gennemtestede form for psykoterapi, og dermed også den eneste psykoterapeutiske metode, hvor der foreligger videnskabelig dokumentation for, at terapien virker.\nDer er dokumenteret virkning på en lang række psykiske og psykiatriske lidelser; bl.a. depression, angstlidelser, fobier, OCD, spiseforstyrrelser, selvværdsproblemer, misbrugsproblemer og personlighedsforstyrrelser.\nDa det er meget vigtigt for effekten af et terapiforløb, at der er en tryg og tillidsfuld stemning mellem terapeut og klient, er vores første, uforpligtende møde altid formet som en forsamtale. (Dette gælder også ved parterapi, hvor jeg har valgt at lave en forsamtale med parterne, enkeltvis, inden vi starter parterapien).\nFormålet med denne første samtale er, at jeg får en overordnet forståelse af dine problemer for derved at kunne afgøre, om jeg kan hjælpe dig videre.\nDu vil dels få et indtryk mig som person, dels få afklaret om min terapeutiske metode – kognitiv terapi – er en arbejdsmetode, som passer til dig.\nKort sagt: Vi får begge en chance for at se om ”kemien passer” – en forudsætning for en udbytterig terapeutisk proces.\nI forsamtalen kommer vi endvidere ind på, hvordan vores fortsatte samarbejde vil komme til at forløbe:\nGensidige forventninger til det terapeutiske samarbejde\nMotivation for at arbejde med problemet\nHvilken målsætning har du ift. dit problem\nHvordan foregår de kommende samtaler\nPraktiske og etiske retningslinier ift. antal samtaler, afbud, tavshedspligt, anonymitet, osv.\nJeg arbejder udfra den kognitive metode, som bl.a. betyder:\nat du og jeg arbejder sammen som et team\nat du opstiller en problemliste og målsætning ift. dine aktuelle problemer\nat der aftales et tidsbegrænset samtaleforløb\nat du hurtigt i forløbet får nogle arbejdsredskaber, der virker ift. dit aktuelle problem\nat vi aftaler hjemmeopgaver mellem samtalerne, så du selv kan se dine fremskridt\nat der er en fast, struktureret dagsorden i hver session\nat jeg stiller såkaldte sokratiske spørgsmål, der hjælper dig med selv at finde frem til løsningen på dit problem\nat vi først arbejder med de negative tanker, du har i forskellige situationer, fordi der er en tæt sammenhæng mellem tanker, følelser, fysiske reaktioner og adfærd\nat vi dernæst sammen får formuleret alternative tanker, der er mere realististiske og hensigtsmæssige, end dine negative tanker\nat du senere vil komme til at afprøve disse alternative tanker i virkeligheden\nat du bestemmer dagens emne\nHvis terapien skal være virksom, er det vigtigt at have regelmæssige samtaler med én – to ugers mellemrum.\nDet er endvidere meget vigtigt, at klienten gør sig klart, hvad der er målet med samtalerne:\nSkal der ændres på en lidt uhensigtsmæssig adfærd?– skal der ske en omlægning af arbejdslivet grundet begyndende stress? – skal kommunikationen med partneren forbedres?\nI så tilfælde er det sandsynligvis tilstrækkeligt med få samtaler, hvor klienten får en ny indsigt i sin situation og handlemuligheder.\nGennem terapeutens spørgsmål vejledes klienten til selv at finde frem til en løsningen på sine aktuelle, veldefinerede problemer / mål, ud fra egne ressourcer. Det er en problemløsningsform, der er rettet fremad.\nVed mere alvorlige lidelser, som angst, depression, stress, misbrugsproblemer eller svære selvværdsproblemer, er det nødvendigt at gå dybere ned i personligheden og finde frem til årsagen til den nuværende tilstand. Dette kræver betydelig flere og sværere samtaler, da det er en proces, der både opererer i nutiden, fortiden og fremtiden.\nMed hensyn til antallet af samtaler kan det sammenlignes med en ildebrand:\nDe første 5 samtaler = akut brandslukning\nSamtale 6–10 = efterslukning af huset\nDe efterfølgende samtaler = genopbygning af huset.\nSammenlignet med andre psykoterapeutiske metoder er kognitiv terapi således en meget effektiv og kortvarig behandlingsmetode, der – med udgangspunkt i klientens aktuelle problemstillinger og vanskeligheder – struktureret og målrettet giver klienten nogle redskaber og specifikke færdigheder, som er brugbare både ift. aktuelle og fremtidige problemer.\nKognitiv terapi er hjælp til selvhjælp – hele livet!\nMindfulness hentyder til evnen til at være fuldstændig opmærksom i øjeblikket – på en bevidst, åben, venlig og nysgerrig måde – uden at evaluere eller dømme sine tanker.\nMindfulness handler om at registrere og acceptere sine tanker, følelser, kropslige fornemmelser og oplevelser – uden at forholde sig handlende til dem. Man taler om ”at være” til forskel fra ”at gøre”.\nMindfulness-meditationen har rødder i den flere tusinde år gamle zen-buddhisme. Den moderne, vestlige mindfulness-baserede behandling har intet religiøst indhold, men bygger sin effekt på videnskabelige undersøgelser.\nDet var den amerikanske læge, Jon Kabat-Zinn, der i 1979 udviklede det oprindelige mindfulness-baserede behandlingsprogram ”Mindfulness Baseret Stress Reduktion” (MBSR) til afhjælpning af stress, angst og kroniske smerter.\nPsykologerne Zindel Segal, Mark Williams og John Teasdale har bygget videre på Jon Kabat-Zinns mindfulness-baserede behandlingsprogram og udviklet et behandlingsprogram til forebyggelse af tilbagevendende, svære depressioner – kaldet ”Mindfulness Baseret Kognitiv Terapi” (MBCT). Denne nye form for kognitiv terapi, der kombinerer kognitiv adfærdsterapi med mindfulness-teknikker, er ligeledes dokumenteret effektfuld gennem videnskabelige forsøg.\nMålet med MBCT er at optræne en bevidst opmærksomhedskontrol, således at man undgår at blive trukket ind i automatiske reaktioner på tanker, følelser og situationer – dvs. lære at undgå at være på ”automatpilot” (doing-mode), og i stedet være i ”nuet” (being-mode).\nLigesom teorien bag kognitiv terapi bygger mindfulness på, at tanker kun er tanker – og ikke en afspejling af virkeligheden. Det er således ikke tanken i sig selv, men den betydning, som vi tillægger tanken, der er afgørende for, hvordan vi reagerer. Ved at ændre måden at forholde sig til egne tanker, følelser og kropslige fornemmelser på, giver mindfulness således større overblik, fleksibilitet og frihed i livet.\nOpsamlende drejer mindfulness sig om\nat iagttage – dvs. at være opmærksom på hændelser, tanker, følelser, kropslige fornemmelser og reaktioner, uden at skulle lave om på eller handle på dem. At give sig selv lov til at leve i nuet.\nat beskrive – dvs. at fortælle sig selv, hvad man oplever, tænker, føler, fornemmer i kroppen. Herved adskilles reaktioner fra de hændelser, der udløste dem.\nat acceptere – dvs. at se tingene som de er, uden at vurdere om det er godt eller dårligt. Herved lærer man at give slip på ubevidste automatiske tanker, der fastlåser en i vanemæssige handlinger.\nDe seneste 30 års videnskabelige forskning i mindfulness tyder på, at metoden har god effekt overfor en række psykiske og fysiske lidelser; bl.a. kroniske smerter, forbedring af immunsystemet, øget koncentration, stress, angst, depressive tilbagefald, spiseforstyrrelser, PTSD, afhængighed, selvværd, samt en generel forøgelse af positive følelser.